Protokol nr. 8

om strukturomlægning af den polske stålindustri

1. Uanset artikel 87 og 88 i EF-traktaten anses statsstøtte, som Polen yder til bestemte dele af den polske stålindustri til strukturomlægningsformål, for at være forenelig med det fælles marked, forudsat at

- den periode, der er omhandlet i artikel 8, stk. 4, i protokol nr. 2 om EKSF-produkter til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Polen på den anden side [1], er blevet forlænget indtil tiltrædelsen

- bestemmelserne i den strukturomlægningsplan på grundlag af hvilken ovennævnte protokol er forlænget og tiltrådt for perioden 2002-2006

- betingelserne i denne protokol er opfyldt, og

- der ikke er ydet statsstøtte til strukturomlægning af den polske stålindustri efter tiltrædelsesdatoen.

2. Strukturomlægningen af den polske stålsektor, som beskrevet i de i bilag 1 opførte virksomheders individuelle forretningsplaner, skal på de i denne protokol omhandlede betingelser være tilendebragt senest den 31. december 2006 (i det følgende benævnt "udgangen af strukturomlægningsperioden").

3. Kun virksomheder, der står opført i bilag 1 (i det følgende benævnt "begunstigede virksomheder") er berettiget til statsstøtte under det polske stålstrukturomlægningsprogram.

4. En begunstiget virksomhed må:

a) hvis den fusionerer med en virksomhed, der ikke står opført i bilag 1, ikke videregive støtte, som er ydet til den begunstigede virksomhed

b) ikke overtage aktiver i en virksomhed, der ikke står opført i bilag 1, og som går konkurs i perioden op til den 31. december 2006.

5. En eventuel efterfølgende privatisering af en af de begunstigede virksomheder skal finde sted på et grundlag, der respekterer behovet for åbenhed, og skal overholde de betingelser og principper, der er fastlagt i denne protokol for rentabilitet, statsstøtte og kapacitetsindskrænkning overholdes. Der ydes ikke yderligere statsstøtte som led i salget af en virksomhed eller enkelte aktiver.

6. Den strukturomlægningsstøtte, der ydes til de begunstigede virksomheder, skal fastlægges på grundlag af den godkendte polske strukturomlægningsplan og individuelle forretningsplaner godkendt af Rådet. Den samlede støtte, der udbetales i perioden 1997-2003, må dog under ingen omstændigheder overstige 3387070000 PLN.

Ud af dette samlede beløb

- for så vidt angår Polskie Huty Stali (i det følgende benævnt "PHS") må den omstruktureringsstøtte, som allerede er ydet, eller som vil blive ydet fra 1997 indtil udgangen af 2003, ikke overstige 3140360000 PLN. PHS har allerede modtaget 62360000 PLN i omstruktureringsstøtte i perioden 1997-2001; det vil modtage yderligere strukturomlægningsstøtte på højst 3078000000 PLN i 2002 og 2003 afhængig af kravene i den godkendte strukturomlægningsplan (skal udbetales fuldt ud i 2002, hvis forlængelsen af toleranceperioden under protokol 2 i Europaaftalen indrømmes ved udgangen af 2002, ellers i 2003);

- for så vidt angår Huta Andrzej S.A., Huta Bankowa Sp. z o.o., Huta Batory S.A., Huta Buczek S.A., Huta L.W. Sp. z o.o., Huta Łabędy S.A., and Huta Pokój S.A. (i det følgende benævnt "andre begunstigede virksomheder") må den strukturomlægningsstøtte på stålområdet, som allerede er ydet, eller som vil blive ydet fra 1997 indtil udgangen af 2003, ikke overstige 246710000 PLN. Disse virksomheder har allerede modtaget 37160000 PLN i strukturomlægningsstøtte i perioden 1997-2001; de vil modtage yderligere strukturomlægningsstøtte på højst 210210000 PLN afhængig af kravene i den godkendte strukturomlægningsplan (heraf 182170000 PLN i 2002 og 27380000 PLN i 2003, hvis forlængelsen af toleranceperioden under protokol 2 i Europaaftalen indrømmes ved udgangen af 2002, ellers 210210000 PLN i 2003);

Polen må ikke yde den polske stålindustri nogen yderligere statsstøtte til strukturomlægningsformål.

7. Polen skal i perioden 1997-2006 for færdige produkters vedkommende gennemføre en nettokapacitetsindskrænkning på mindst 1231000 tons. Dette samlede beløb omfatter nettokapacitetsindskrænkninger på mindst 715000 tons pr. år for varmvalsede produkter og 716000 tons pr. år for koldvalsede produkter samt en forøgelse på højst 200000 tons pr. år for andre færdige produkter.

Kapacitetsindskrænkningen måles kun på grundlag af permanent lukning af produktionsanlæg ved fysisk destruktion, så anlæggene ikke kan istandsættes for igen at blive sat i drift. En konkurserklæring af en stålvirksomhed anses ikke for at være en kapacitetsindskrænkning.

Nettokapacitetsindskrænkningen i bilag 2 er en minimumsværdi og den faktiske nettokapacitetsindskrænkning og tidsplanen herfor vil blive fastlagt på grundlag af Polens endelige strukturomlægningsprogram og individuelle forretningsplaner under Europaaftalen, idet der tages hensyn til målet om at sikre de omfattede virksomheders levedygtighed pr. 31. december 2006.

8. Forretningsplanen for den begunstigede virksomhed PHS skal gennemføres. Mere specifikt:

a) vil strukturomlægningsindsatsen skulle koncentreres om følgende:

- omlægning af PHS's produktionsfaciliteter på et produktorienteret grundlag og sikring af en horisontal organisation efter funktioner (indkøb, produktion, salg)

- etablering af en fælles ledelsesstruktur i PHS med henblik på fuld udnyttelse af synergier ved konsolideringen

- udvikling af PHS's strategiske fokusering fra at være produktionsorienteret til at være markedsorienteret

- forbedring af effektivitet og gennemslagskraft i PHS' virksomhedsledelse og ligeledes sikring af bedre kontrol med direkte salg

- undersøgelse af PHS på grundlag af sunde økonomiske overvejelser for så vidt angår strategien med spin-off virksomheder og, hvis det er formålstjenligt, reintegrering af nogle af afdelingerne i moderselskabet

- undersøgelse af PHS for så vidt angår produktmixet og nedbringelse af overkapaciteten med hensyn til halvfabrikata samt generelt en højere grad af orientering mod markeder for mere forædlede produkter

- PHS-investeringer for at forbedre færdigvarernes kvalitet; der skal lægges vægt på, at man inden den dato, der fastsættes i tidsplanen for gennemførelsen af PHS's strukturomlægningsprogram, og senest inden udgangen af 2006 kan producere 3-sigma kvalitet på PHS-værket i Krakow;

b) skal omkostningsbesparelser i PHS i strukturomlægningsperioden maksimeres ved at udnytte energieffektivitetsbesparelser, forbedre indkøbene og sikre produktivitetsgevinster, der kan sammenlignes med Den Europæiske Unions niveau;

c) skal omlægningen af beskæftigelsen gennemføres; produktivitetsniveauer, der er sammenlignelige med de niveauer, stålindustrien i EU er nået op på, skal nås inden den 31. december 2006 på grundlag af koncerntal, herunder indirekte beskæftigelse i 100 % ejede servicevirksomheder;

d) skal enhver privatisering foretages på et grundlag, der respekterer behovet for gennemsigtighed og fuldt ud afspejler PHS's handelsværdi. Der ydes ikke yderligere støtte som led i salget.

9. Forretningsplanen for de øvrige begunstigede virksomheder skal gennemføres. Mere specifikt:

a) vil strukturomlægningsindsatsen for alle de øvrige begunstigede virksomheder skulle koncentreres om følgende:

- udvikling af den strategiske fokusering fra at være produktionsorienteret til at være markedsorienteret,

- forbedring af virksomhedsledelsens effektivitet og gennemslagskraft og ligeledes sikring af bedre kontrol med direkte salg,

- undersøgelse på grundlag af sunde økonomiske overvejelser af strategien med spin-off virksomheder og, hvis det er relevant, reintegrering af afdelinger i moderselskaberne;

b) skal omkostningsbesparelsesprogrammet for Huta Bankowa gennemføres;

c) skal Huta Buczek opnå den nødvendige finansielle støtte fra kreditorer og lokale finansielle institutioner og gennemføre omkostningsbesparelsesprogrammet, herunder en nedsættelse af investeringsomkostningerne ved at tilpasse eksisterende produktionsfaciliteter;

d) skal omkostningsbesparelsesprogrammet for Huta Łabędy gennemføres, og der skal opnås mindre afhængighed af mineindustrien;

e) skal der opnås internationale produktivitetsstandarder i datterselskaberne under Huta Pokoj; der skal gennemføres energibesparelser, og den foreslåede investering i virksomhedens forarbejdnings- og konstruktionsafdeling skal annulleres;

f) skal der opnås en aftale med kreditorer og finansielle institutioner om gældsomlægning og investeringslån for Huta Batory. Virksomheden bør også sikre væsentligt større omkostningsbesparelser sammen med omlægning af beskæftigelsen og bedre udbytter;

g) skal der for Huta Andrzejs vedkommende sikres et stabilt finansielt grundlag for virksomhedens udvikling ved at forhandle en aftale mellem dens nuværende lånere, langfristede kreditorer, handelskreditorer og finansielle institutioner. Der skal også foretages yderligere investeringer i varmvalseværket, og programmet for personalenedskæringer skal gennemføres;

h) skal der for Huta L.W.'s vedkommende foretages investeringer i forbindelse med værkets planer om varmvalseværk, løfteudstyr og miljøforbedringer. Denne virksomhed bør også nå op på højere produktivitetsniveauer ved yderligere personaleomlægninger og yderligere omkostningsbesparelser på eksterne tjenester.

10. Eventuelle efterfølgende ændringer i den overordnede strukturomlægningsplan og de individuelle planer skal godkendes af Kommissionen og eventuelt af Rådet.

11. Gennemførelsen af strukturomlægningen skal ske i fuld åbenhed og på grundlag af sunde markedsøkonomiske principper.

12. Kommissionen og Rådet følger nøje gennemførelsen af strukturomlægningen og opfyldelsen af de i denne protokol omhandlede betingelser for rentabilitet, statsstøtte og kapacitetsindskrænkning før og efter tiltrædelsen indtil udgangen af strukturomlægningsperioden, jf. punkt 13 til 18. Kommissionen skal med henblik herpå aflægge rapport til Rådet.

13. Ud over overvågningen af statsstøtten skal Kommissionen og Rådet overvåge de referencetal for strukturomlægningen, der fastlægges i bilag 3.

14. I overvågningen indgår en uafhængig evaluering, der skal foretages i 2003, 2004, 2005 og 2006. Kommissionens rentabilitetsprøve skal anvendes, og produktiviteten skal måles som led i evalueringen.

15. Polen skal samarbejde fuldt ud i forbindelse med overvågningsarrangementerne. Mere specifikt:

- skal Polen senest den 15. marts og den 15. september hvert år indtil udgangen af strukturomlægningsperioden forelægge Kommissionen halvårsrapporter om de begunstigede virksomheders strukturomlægning;

- skal den første rapport være Kommissionen i hænde senest den 15. marts 2003 og den sidste senest den 15. marts 2007, medmindre Kommissionen træffer anden beslutning;

- skal rapporterne indeholde alle de oplysninger, der er påkrævet for at overvåge strukturomlægningsprocessen, statsstøtten samt kapacitetsindskrænkningen og -brugen, og fremlægge tilstrækkelige økonomiske oplysninger til, at der kan foretages en vurdering af, om de i denne protokol omhandlede betingelser og krav er opfyldt. Rapporterne skal mindst indeholde de oplysninger, der er anført i bilag 4, som Kommissionen forbeholder sig ret til at ændre på baggrund af de erfaringer, den gør under overvågningsprocessen. Ud over de individuelle forretningsrapporter fra de i bilag 1 opførte virksomheder skal der også være en rapport om den polske stålsektors generelle situation, herunder den seneste makroøkonomiske udvikling;

- skal Polen endvidere forelægge alle yderligere oplysninger, der er nødvendige for den uafhængige evaluering, jf. punkt 14;

- skal Polen sørge for, at de begunstigede virksomheder forelægger alle relevante oplysninger, som under andre omstændigheder kunne anses for at være fortrolige. Kommissionen skal, når den aflægger rapport til Rådet, sikre, at der ikke fremlægges virksomhedsspecifikke fortrolige oplysninger.

16. Kommissionen kan på ethvert tidspunkt beslutte at bemyndige en uafhængig konsulent til at evaluere kontrolprocessens resultater, foretage eventuelle nødvendige undersøgelser og aflægge rapport til Kommissionen og Rådet.

17. Hvis Kommissionen på grundlag af overvågningen konstaterer, at der er indtruffet betydelige afvigelser fra de økonomiske oplysninger, som rentabilitetsvurderingen er baseret på, kan den anmode Polen om at træffe de nødvendige foranstaltninger til at styrke de pågældende begunstigede virksomheders strukturomlægningsforanstaltninger.

18. Hvis kontrollen viser,

a) at betingelserne for de i denne protokol omhandlede overgangsordninger ikke er opfyldt, eller

b) at de tilsagn, der er givet i forbindelse med forlængelsen af den periode, hvor Polen som en undtagelse kan yde statsstøtte til strukturomlægning af sin stålindustri i henhold til Europaaftalen [2], ikke er opfyldt, eller

c) at Polen i løbet af strukturomlægningsperioden har ydet supplerende uforenelig statsstøtte til stålindustrien i almindelighed og især til de begunstigede virksomheder,

finder de i denne protokol omhandlede overgangsordninger ikke anvendelse.

Kommissionen træffer de nødvendige foranstaltninger til at sikre, at virksomheder, der måtte være berørt, tilbagebetaler al støtte, der er ydet i modstrid med de i denne protokol fastlagte betingelser.

[1] EFT L 348 af 31.12.1993, s. 2.

[2] EFT L 348 af 31.12.1993, s. 2.

--------------------------------------------------

BILAG 1

VIRSOMHEDER, DER MODTAGER STATSSTØTTE UNDER POLENS PROGRAM FOR STRUKTUROMLÆGNING AF STÅLINDUSTRIEN

"Polskie Huty Stali" S.A.

Katowice

Huta Andrzej S.A.

Zawadzkie

Huta Bankowa Sp. z o.o.

Dąbrowa Górnicza,

Huta Batory S.A.

Chorzów

Huta Buczek S.A.

Sosnowiec

Huta L.W. Sp. z o.o.

Warszawa

Huta Łabędy S.A.

Gliwice

Huta Pokój S.A.

Ruda Śląska

.

--------------------------------------------------

BILAG 2

TIDSPLAN FOR KAPACITETSÆNDRINGER (INDSKRÆNKNINGER OG UDVIDELSER) [1]

Virksomhed | Facilitet | Minimumskapacitetsændring (tons pr. år) | Dato for produktionsændringen | Dato for endeligt produktionsophør |

PHS | Light and medium sections mill, Świętochłowice | −340000 | 1997 | 1997 |

Łabędy | Medium sections mill | −90000 | 2000 | 2000 |

PHS | Galvanising line, Świętochłowice | +100000 | 2000 | — |

PHS | Hot rolling strip mill, Kraków | −700000 | 31.12.2002 | 31.03.2005 |

PHS | Cold rolling strip mill, Świętochłowice | −36000 | 31.12.2002 | 31.12.2005 |

L.W. | Narrow cold rolling strip mill | −30000 | 31.12.2002 | 31.12.2004 |

Łabędy | Medium sections mill | −90000 | 30.09.2003 | 30.09.2003 |

Łabędy | Universal plates mill | −35000 | 31.12.2003 | 31.12.2003 |

Bankowa | Medium sections mill | −60000 | 31.12.2004 | 31.12.2006 |

PHS | Wire rod mill, Sosnowiec | +200000 | 01.01.2005 | — |

PHS | Organic coated sheet line, Świętochłowice | +100000 | 01.01.2005 | — |

PHS | Cold rolling strip mills, Kraków (four-high reversing mill & five stand rolling mill) | −650000 | 31.12.2005 | 31.12.2006 |

PHS | Hot rolling sheet mill, Kraków | +400000 | 01.01.2006 | — |

| Nettokapacitetsændringer | −1231000 | | |

[1] Kapacitetsindskrænkninger skal være permanente som defineret i Kommissionens beslutning nr. 3010/91/EKSF (EFT L 286 af 16.10.1991, s. 20).

--------------------------------------------------

BILAG 3

REFERENCETAL FOR STRUKTUROMLÆGNINGEN OG LØBENDE KONTROL

1. Lønsomhed

Under hensyn til de særlige regnskabsregler, som Kommissionen anvender, skal den enkelte begunstigede virksomhed senest den 31. december 2006 opnå et årligt minimumsbruttoresultat i forhold til omsætningen (10 % for ikke-integrerede stålvirksomheder, 13,5 % for integrerede stålværker) og en minimumsforrentning af egenkapitalen på 1,5 %. Dette kontrolleres i den årlige uafhængige evaluering, der foretages mellem 2003 og 2006, jf. protokollens punkt 14.

2. Produktivitet

Der skal inden den 31. december 2006 gradvis opnås en produktivitet, der er baseret på tal for koncernomkostninger og -beskæftigelse samt for direkte beskæftigelse, der kan sammenlignes med tallene for EU's stålindustri. Dette kontrolleres i den årlige uafhængige evaluering, der foretages mellem 2003 og 2006, jf. protokollens punkt 14.

3. Omkostningsbegrænsninger

Der lægges særlig vægt på omkostningsbegrænsninger, der er ét af lønsomhedens nøgleelementer. Disse implementeres i fuldt omfang i overensstemmelse med de begunstigede virksomheders forretningsplaner. Omkostningsbegrænsningerne foretages i løbet af strukturomlægningsperioden med henblik på inden dennes afslutning at nå et omkostningsniveau der kan sammenlignes med niveauet i EU's stålindustri.

--------------------------------------------------

BILAG 4

VEJLEDENDE LISTE OVER KRÆVEDE OPLYSNINGER

1. Produktion og indvirkninger på markedet

- den månedlige produktion af samt produktionsprognose for råstål, halvfabrikata og færdige produkter efter kategori samt efter produktsortiment i den resterende strukturomlægningsperiode

- solgte produkter og salgsprognoser for den resterende strukturomlægningsperiode inklusive kvanta, priser og markeder; specificeret efter produktsortiment.

2. Investeringer

- specifikation af foretagne investeringer

- færdiggørelsesdato

- investeringsomkostninger, finansieringskilder og beløb på eventuel støtte i den forbindelse

- dato for eventuel støtteudbetaling

- specifikation af planlagte investeringer.

3. Reduktion af arbejdsstyrken

- antal nedlagte arbejdspladser med tidsplan

- beskæftigelsesudviklingen i begunstigede virksomheder (idet der skelnes mellem direkte og indirekte beskæftigelse)

- specifikation af personaleomkostninger og omkostninger i forbindelse med eksterne serviceaftaler.

4. Kapacitet (for så vidt angår den samlede stålsektor i Polen)

- dato eller forventet dato for udfasning af den produktionskapacitet udtrykt i MMP (idet MMP er den maksimalt mulige årlige produktion, der kan nås under normale arbejdsbetingelser), der skal nedlukkes, og beskrivelse heraf

- dato (eller forventet dato) for afvikling, jf. Kommissionens beslutning nr. 3010/91/EKSF om oplysninger fra virksomhederne inden for jern- og stålindustrien om deres investeringer [1], af det pågældende anlæg og nærmere oplysninger herom

- dato (eller forventet dato) for ibrugtagning af ny kapacitet og beskrivelse heraf

- udviklingen i Polens samlede kapacitet for så vidt angår råstål og færdige produkter efter kategori.

5. Omkostninger

- specificering af omkostninger og deres respektive udvikling tidligere og fremover, navnlig for så vidt angår omkostningsbesparelser på arbejdsstyrken, energiforbrug, omkostningsbesparelser på råvarer, reduktion af udstyr og ekstern hjælp.

6. Økonomisk ydeevne

- udvalgte økonomiske nøgletals udvikling for at sikre, at der sker fremskridt i retning af større lønsomhed (de økonomiske resultater og nøgletal skal forelægges på en måde, der gør det muligt at sammenligne med virksomhedens økonomiske strukturomlægningsplan, og skal omfatte Kommissionens lønsomhedsprøve)

- finansieringsomkostningsniveau

- specificering af og tidsplan for tildelt støtte

- specificering af og tidsplan for udbetaling af allerede tildelt støtte

- eventuelle nye låns vilkår og betingelser (uanset kilde)

- reviderede regnskaber.

7. Privatisering

- anvendt privatiseringsprocedure

- salgspris, gældende betingelser og behandling af eksisterende passiver

- salgsprovenuets anvendelse

- salgsdato

- virksomhedens økonomiske situation på salgstidspunktet

- virksomhedens/aktivernes værdi på salgstidspunktet og anvendt vurderingsmetode.

8. Etablering af en ny virksomhed eller nye anlæg, der indebærer kapacitetsudvidelser

- den enkelte private eller offentlige deltagers navn og adresse

- den nye virksomheds eller de nye anlægs finansieringskilder

- vilkår og betingelser for de private og offentlige aktionærers indskud

- det nye selskabs ledelsesstruktur.

9. Eventuelle supplerende oplysninger, der måtte anses for nødvendige for den i protokollens punkt 14 omhandlede uafhængige evaluering.

[1] EFT L 286 af 16.10.1991, s. 20.

--------------------------------------------------